title: Επιλόχεια Καταθλιπτική Συμπτωματολογία και Κεφαλαλγία
title: Selective Depressive Symptomology And Headache
titleType: AlternativeTitle
Creators: name: Καραγιάννη, Μαρία
Publisher: name: Πανεπιστήμιο Δυτικής Αττικής
Year: 2023
Subjects: Κεφαλαλγία
Ημικρανία
Επιλόχεια καταθλιπτική συμπτωματολογία
Πιθανή ημικρανία
Κεφαλαλγία τάσεως
Μη κατηγοριοποιημένη κεφαλαλγία

description: Σκοπός: Η παρούσα εργασία σκοπεύει να διερευνήσει τη συσχέτιση της επιλόχειας καταθλιπτικής συμπτωματολογίας με την κεφαλαλγία. Υλικό &amp; Μέθοδος: Για την επίτευξη του σκοπού αυτού πραγματοποιήθηκε ποσοτική έρευνα σε δείγμα 310 γυναικών στο Γ.Ν. Μαιευτήριο «Έλενα Βενιζέλου» την περίοδο από 03/11/2022 έως 28/02/2023. Οι συμμετέχουσες στην έρευνα κλήθηκαν να απαντήσουν σε ένα ερευνητικό εργαλείο έξι (6) ενοτήτων, το οποίο περιελάμβανε Δημογραφικά Στοιχεία, Fagerstrom Test, Στοιχεία Κύησης &amp; Τοκετού, Στοιχεία Κεφαλαλγιών, Κλίμακα EPDS (Edinburgh Postnatal Depression Scale), Κλίμακα Κατάταξης Κεφαλαλγιών (Headache Diagnosis Questionnaire). Το συνολικό ερευνητικό εργαλείο διακρίνεται για την υψηλή αξιοπιστία του (Cronbach’s Alpha ,816) και την ικανοποιητική εγκυρότητά του (KMO ,713, Bartlett's Test of Sphericity 694,584, Sig. 0,000). Η στατιστική ανάλυση των αποτελεσμάτων πραγματοποιήθηκε με την βοήθεια του στατιστικού προγράμματος SPSS. Αποτελέσματα: Το δείγμα της έρευνα αποτελούνταν από 310 γυναίκες (77,8% Ελληνίδες, 22,2% αλλοδαπές) που διένυαν τη μεταγεννητική περίοδο, μέσης ηλικίας τα 31,56 ± 6,80 έτη, υψηλού μορφωτικού επιπέδου (19,5% κάτοχοι μεταπτυχιακό, 2,6% διδακτορικό και 48,2% ανώτερης και ανώτατης σχολής). Αναφορικά με την καπνιστική συνήθεια το 54,5% ήταν καπνίστριες και η μέση βαθμολογία της Κλίμακας Fagerstrom καθορίστηκε σε 4,47 ± 2,163, η οποία αναδεικνύει μέτρια εξάρτηση των γυναικών από τη νικοτίνη. Η μέση βαθμολογία της Κλίμακας EPDS αξιολογήθηκε σε 12,79 ± 4,575 αναδεικνύοντας μέτρια προς οριακά υψηλή πιθανότητα εμφάνισης επιλόχειας κατάθλιψης. Ακολούθως, η Κλίμακα HDQ απέδωσε την κατηγοριοποίηση των κεφαλαλγιών σε 9,7% ημικρανία, 39,4% Πιθανή Ημικρανία, 2,9% Κεφαλαλγία τάσεως και 25,2% Μη κατηγοριοποιημένη Κεφαλαλγία ενώ το 22,9% του δείγματος δεν βίωνε κεφαλαλγίες. Επίσης, προέκυψε ότι δεν υπάρχει συσχέτιση της εξάρτησης από τη νικοτίνη με την Επιλόχεια Καταθλιπτική Συμπτωματολογία (Pearson Chi-Square 19,658, p - value ,352) αλλά και με καμία από τις διαγνώσεις των Κεφαλαλγιών (Pearson Chi-Square 36,801, p - value ,432). Ενώ, υπάρχει ισχυρή συσχέτιση της Επιλόχειας Καταθλιπτικής Συμπτωματολογίας και των Κεφαλαλγιών (Pearson Chi-Square 43,383, p - value ,000, Phi ,374, Cramer’s V ,265). Ειδικά, οι γυναίκες με Ημικρανία και με μη κατηγοριοποιημένη Κεφαλαλγία έχουν υψηλή πιθανότητα, οι γυναίκες με Πιθανή Ημικρανία μέτρια και οι γυναίκες με Κεφαλαλγία Τάσης χαμηλή εμφάνισης Επιλόχειας Καταθλιπτικής Συμπτωματολογίας. Ακόμη, προέκυψε πως υπάρχει σχέση εξάρτησης της Ημικρανίας και της Πιθανής Ημικρανίας με το συναίσθημα της λύπης (Pearson Chi-Square 16,724, p - value ,002, Phi ,407, Cramer’s V ,407). Τέλος, η φαρμακευτική αγωγή αντιμετώπισης των κεφαλαλγιών, δεν συσχετίζεται 7 | με την Επιλόχεια Καταθλιπτική Συμπτωματολογία σε καμία χρονική περίοδο πριν και κατά τη διάρκεια της κύησης, στον θηλασμό και στη λοχεία (p - value ,755, ,452, ,402 και ,271 αντίστοιχα) ενώ συσχετίζεται με την Ημικρανία, την Πιθανή Ημικρανία και την Κεφαλαλγία Τάσης πριν την κύηση (Pearson Chi-Square 13,683, p - value ,009, Phi ,303, Cramer’s V ,303) και με την Ημικρανία και τη Μη Κατηγοριοποιημένη Κεφαλαλγία μετά την κύηση (Pearson Chi-Square 12,075, p - value ,017, Phi ,288, Cramer’s V ,288). Συμπεράσματα: Από τα ευρήματα της έρευνας προέκυψε η μέτρια εξάρτηση των γυναικών από τη νικοτίνη, η μέτρια προς οριακά υψηλή πιθανότητα εμφάνισης επιλόχειας κατάθλιψης και οι γυναίκες διαγνώστηκαν με 9,7% ημικρανία, 39,4% Πιθανή Ημικρανία, 2,9% Κεφαλαλγία τάσεως και 25,2% Μη κατηγοριοποιημένη Κεφαλαλγία ενώ το 22,9% του δείγματος δεν βίωνε κεφαλαλγίες. Επίσης, προέκυψε ότι δεν υπάρχει συσχέτιση της εξάρτησης από τη νικοτίνη με την Επιλόχεια Καταθλιπτική Συμπτωματολογία και τις διαγνώσεις των Κεφαλαλγιών. Ενώ, υπάρχει ισχυρή συσχέτιση μεταξύ της Επιλόχειας Καταθλιπτικής Συμπτωματολογίας και των Κεφαλαλγιών. Οι γυναίκες με Ημικρανία και με μη κατηγοριοποιημένη Κεφαλαλγία έχουν υψηλή πιθανότητα, οι γυναίκες με Πιθανή Ημικρανία μέτρια και οι γυναίκες με Κεφαλαλγία Τάσης χαμηλή εμφάνισης Επιλόχειας Καταθλιπτικής Συμπτωματολογίας. Ακόμη, η Ημικρανία και η Πιθανή Ημικρανία συσχετίζονται με το συναίσθημα της λύπης. Τέλος, η φαρμακευτική αγωγή αντιμετώπισης των κεφαλαλγιών, δεν συσχετίζεται με την Επιλόχεια Καταθλιπτική Συμπτωματολογία σε ενώ συσχετίζεται με την Ημικρανία, την Πιθανή Ημικρανία και την Κεφαλαλγία Τάσης πριν την κύηση και με την Ημικρανία και τη Μη Κατηγοριοποιημένη Κεφαλαλγία μετά την κύηση.